บทความแปล: ความสำเร็จครั้งใหญ่ของสี จิ้นผิง ผู้นำจีน
ประธานาธิบดีสี จิ้นผิง ของจีน ได้รับการยกสถานะอย่างยิ่งใหญ่ ในวันพฤหัสบดีที่ผ่านมา (วันที่ 27 ตุลาคม -ผู้แปล) เมื่อที่ประชุมของพรรคคอมมิวนิสต์ยกให้เขาเป็นผู้นำ แกนหลัก ซึ่งทำให้เขาอยู่ในตำแหน่งที่ได้รับการยกย่องระดับเดียวกับเหมา เจ๋อตง และเติ้ง เสี่ยวผิงตำแหน่งใหม่ล่าสุดของนายสี ซึ่งสะท้อนถึงความเป็นบุรุษเหล็กทางการเมือง ได้เสริมสร้างอำนาจของเขาในการกำหนดชนชั้นผู้นำใหม่ของพรรค มันยังเป็นคำเตือนที่ว่า เจ้าหน้าที่ของพรรคควรเข้าแถวอย่างเป็นระเบียบ เพื่อไม่ให้กลับไปสู่การใช้อำนาจตามอำเภอใจ ในช่วงทศวรรษท้ายๆ ของยุคเหมา (ในยุคปฏิวัติวัฒนธรรม –ผู้แปล) แม้บางคนจะแอบกลัวว่า เขาสะสมอำนาจมากเกินไป และบ่อนทำลายภาวะผู้นำแบบรวมหมู่ (Collective leadership) ก็ตามนับแต่เขากลายเป็นเลขาธิการของพรรคเมื่อปี 2012 กลุ่มผู้นำ พร้อมด้วยสหายสี ในฐานะเป็นแกนหลักกระทำตามคำพูดและชี้นำผ่านตัวอย่าง คำประกาศจากการประชุมของคณะกรรมการกลางระบุไว้สำหรับประเทศและสำหรับพรรค แกนหลักในการนำนั้นสำคัญอย่างมาก เอกสารได้รับการอ่านอย่างเคร่งขรึมผ่านข่าวทางโทรทัศน์ของรัฐบาลในจีนในประเทศจีน ตำแหน่งเช่นนั้นคือกระแสการยอมรับทางการเมืองที่ทรงอิทธิพลยิ่ง และสถานภาพใหม่ของนายสี จะสร้างแรงสะเทือนไปทั่วลำดับชั้นทางอำนาจของพรรคมันดูราวกับว่าการประชุมครั้งนี้เป็นชัยชนะของนายสี โจเซฟ ฟิวสมิธ ศาสตราจารย์แห่งมหาวิทยาลัยบอสตัน ผู้ซึ่งศึกษาการเมืองในชนชั้นผู้นำของจีน แสดงความเห็นผ่านอีเมล เป็นการยากที่จะกล่าวว่าการเปลี่ยนแปลงของบุคลากรนั้นเป็นอย่างไรจริงๆ แต่มันดูเหมือนว่านายสีได้รับในสิ่งที่เขาต้องการคำว่า แกนนำ ไม่ได้ระบุไปที่อำนาจอย่างใดอย่างหนึ่ง แต่มันแสดงให้ฝ่ายปรปักษ์สำคัญๆ รู้ว่า นายสี ยืนอยู่บนที่สูง ซึ่งมีผู้นำจีนยุคใหม่น้อยรายจะสามารถทำได้ เจ้าหน้าของรัฐทั่วประเทศจะต้องพบกับคลื่นของโฆษณาชวนเชื่อ และการอบรมทั้งหลาย ซึ่งต้องการให้พวกเขาแสดงความภักดีต่อนายสี โดยการยกย่องสถานภาพใหม่ของเขามันยังแสดงให้เห็นด้วยว่า เขาจะสามารถยุติรูปแบบการสร้างฉันทานุมัติที่เปี่ยมด้วยความพยายามยิ่งของผู้นำก่อนหน้านี้ของเขา (นั่นคือ ผู้นำของจีนยุคก่อนหน้านี้ไม่มีอำนาจเด็ดขาด จึงต้องขอความเห็นชอบจากคนรอบข้างอยู่เรื่อยมา ตามภาวะผู้นำแบบรวมหมู่ –ผู้แปล) และประทับบารมีของตนอย่างมากต่อบรรดาผู้นำที่ต่อแถวมาในอนาคต ผู้เชี่ยวชาญกล่าวไว้มันดูเหมือนได้กัดกร่อนแนวคิดเรื่อง ภาวะผู้นำแบบรวมหมู่ ซึ่งกลายเป็นจารีตในการเมืองของจีนตั้งแต่ปี 2000 จูด บลานเชตต์ นักวิจัยในกรุงปักกิ่ง ผู้กำลังเขียนหนังสือเกี่ยวกับมรดกของเหมากล่าวมันตอกย้ำวาทกรรมที่นายสีเองนั้นต้องระวังว่า จารีตแห่งการมีอำนาจร่วมกัน และการสืบเนื่องทางสถาบันการเมือง ซึ่งเกิดขึ้นอย่างเชื่องช้าในยุคหลังเหมา บัดนี้กำลังมีปัญหาอย่างชัดเจน นายบลานต์ เชตต์ กล่าวแต่บรรดานักวิจัยและสื่อสิ่งพิมพ์ของทางพรรคแย้งว่า จีนกำลังถูกทดสอบจากการถดถอยทางเศรษฐกิจและการเมืองระหว่างประเทศ ซึ่งดูรุนแรงกว่าเดิม และมันต้องการผู้นำที่เข้มแข็งเพียงหนึ่งเดียวในการผลักดันวาระที่ขัดแย้งในตัวเองอันแสนทะเยอทะยานของนายสีที่ต้องการฟื้นฟูเศรษฐกิจ ในขณะเดียวกันก็เสริมสร้างความแข็งแกร่งของการปกครองแบบพรรคการเมืองเดียว และการยกฐานะระดับโลกของประเทศพีเพิลส์เดลลี หนังสือพิมพ์ฉบับสำคัญของพรรคกล่าวว่าประเทศและการปกครองแบบพรรคการเมืองเดียวต้องการศูนย์กลางอันทรงอิทธิพลของรัฐในการจัดการกับการท้าทายเหล่านั้นศูนย์กลางของพรรคและพรรคโดยองค์รวมต้องมีแกนนำ หนังสือพิมพ์กล่าวในบทบรรณาธิการต่อตอนท้ายในการประชุมของคณะกรรมการกลาง สถานภาพการเป็นแกนหลักของนายสีนั้น เป็น ผลประโยชน์ขั้นพื้นฐานของพรรคและประเทศ และจะเป็นตัวประกันขั้นพื้นฐานว่า ชนชั้นผู้นำของพรรคได้รับการดำรงไว้และเสริมสร้างให้แข็งแกร่งยิ่งขึ้นคำว่าผู้นำ แกนหลัก ย้อนกลับไปในช่วงที่เกิดเหตุการณ์วุ่นวายเมื่อปี 1989 เมื่อเติ้งใช้มันในการค้ำจุนอำนาจที่ไร้ความมั่นคงของนายเจียง เจ๋อหมิน ผู้ซึ่งได้รับการแต่งตั้งให้เป็นเลขาธิการของพรรคอย่างกระทันหัน เติ้งยังกล่าวอีกว่าเขาและเหมานั้นคือผู้นำแกนหลักในยุคของตัวเอง อันเป็นการชี้นำว่าพวกเขาคือผู้ทรงอำนาจที่ใครแตะต้องไม่ได้เอาเสียเลย แต่ผู้นำก่อนหน้านายสีคือนายหู จินเทา ผู้นำซึ่งระมัดระวังตัวก็ไม่สามารถสร้างบารมีจึงไม่ได้รับตำแหน่งเช่นนั้นการแต่งตั้งอย่างเป็นทางการให้นายสี จิ้นผิง เป็นแกนนำนั้นเป็นเรื่องสำคัญ นายหนี หุยหัว ศาสตราจารย์ประจำสถาบันแห่งชาติแห่งการพัฒนาและกลยุทธ์ของมหาวิทยาลัยเหรินหมินในกรุงปักกิ่งกล่าวในบทสัมภาษณ์ การยกสถานะของนายสีจะช่วยให้ความพยายามของเขาในการทำความสะอาดพรรคภายหลังจากการมีวินัยย่อหย่อนมาหลายปี เขากล่าวแนวคิดเรื่องแกนนำเช่นนี้จะช่วยพัฒนาการควบคุมบริหารภายในพรรคและการต่อสู้การทุจริตคอรัปชั่น ศาสตราจารย์หนี กล่าวคณะกรรมการกลางก็ยังจัดการวางแผนสำหรับการประชุมของพรรคในช่วงครึ่งหลังของปีหน้า ซึ่งแทบจะเป็นที่แน่ชัดว่าเพื่อตอกย้ำนายสีในฐานะเป็นผู้นำสูงสุดของประเทศเป็นเวลาอีก 5 ปีและยังแต่งตั้งบรรดาเจ้าหน้าที่กลุ่มใหม่ ๆ ซึ่งอยู่ใต้อิทธิพลของเขาระหว่างการประชุมของพรรค ผู้นำจำนวนมากก็ต้องเกษียณตัวเองไป อันเป็นการเปิดโอกาสให้นายสีสามารถแต่งตั้งโยกย้ายผู้นำระดับสูง ภายใต้เพดานของการเกษียณตัวเองอย่างไม่เป็นทางการ สมาชิกจำนวน 5 ใน 7 คน ของคณะกรรมการประจำกรมการเมือง ซึ่งเป็นองค์กรสูงสุดของพรรคจะต้องลงจากตำแหน่ง โดยปล่อยให้นายสีและนายกรัฐมนตรี คือ นายหลี่ เค่อเฉียง อยู่ต่อไปการตั้งให้นายสีเป็นผู้นำแกนหลัก บ่งบอกว่าเขามีความได้เปรียบเพื่อเตรียมรับมือกับปีที่อาจเต็มไปด้วยการแก่งแย่งกัน เมื่อเขาและผู้นำคนอื่นๆ จะตัดสินใจในการเลือกกลุ่มผู้นำรุ่นใหม่ในการสืบทอดผู้นำ 2 ท่านที่ผ่านมา ทายาทตัวเต็งจะปรากฎตัวขึ้นในเวลา 5 หรือ 10 ปี ก่อนผู้ดำรงตำแหน่งจะเกษียณตัวเองไปจากการเป็นผู้นำสูงสุดของพรรค แต่วงในและนักวิเคราะห์ทางการเมืองกล่าวว่านายสี อาจชะลอการเลือกผู้สืบทอดตำแหน่งเพื่อที่ว่าเขาจะมีตัวเลือกมากขึ้นและรักษาอิทธิพลของตัวเองไว้การยกสถานะของนายสี ได้แสดงให้บรรดาสมาชิกในพรรคเห็นว่าเขานั้นมีความปรารถนาในการเพิกเฉยต่อจารีตแบบหลอก ๆ ในอดีต ซึ่งมีผลอันใหญ่หลวงต่อการแต่งตั้งผู้บริหารพรรคในฤดูใบไม้ร่วงคราวหน้า เมื่อการประชุมของพรรคอาจจะมีขึ้น ตามความเห็นของนายคริสโตเฟอร์ เค จอห์นสัน ผู้เชี่ยวชาญการเมืองจีนที่ศูนย์เพื่อการศึกษากลยุทธ์และการเมืองระหว่างประเทศที่กรุงวอชิงตันกล่าว มันยืนยันว่าเขาไม่ใช่ผู้เป็น เอกท่ามกลางพรรคพวก (มาจากคำว่า first among equals ซึ่งความหมายทางการเมืองหมายถึงผู้มีตำแหน่งอย่างเป็นทางการเท่ากับสมาชิกคนอื่น แต่มีอำนาจมากกว่าคนเหล่านั้นอยู่พอสมควร อย่างเช่นนายกรัฐมนตรีกับคณะรัฐมนตรีของอังกฤษ ในการเมืองของจีนยุคหลังเหมา และเติ้ง ผู้นำทางการเมืองของจีนควรมีอำนาจที่ไม่ห่างกันมาก เพื่อเป็นการถ่วงดุลอำนาจทางการเมืองไม่ให้เกิดทรราชอย่างเช่นเหมา –ผู้แปล) แต่เป็นผู้อยู่แถวหน้าสุดแต่คำประกาศของคณะกรรมการกลางยังได้บอกเป็นนัยว่านายสีเคารพความต้องการต่อกลุ่มผู้นำซึ่งมาจากพื้นฐานที่แตกต่างกัน สมาชิกพรรคควรได้รับการเลื่อนฐานะจาก ทั่ว 5 ทะเลสาบ และ 4 มหาสมุทร คำประกาศร่วมของการประชุมได้กล่าวไว้ โดยใช้วลีจีนโบราณต่อพื้นฐานอันหลากหลายของผู้นำสาเหตุที่ว่านายสีได้ตำแหน่งแกนนำอย่างไร อาจจะไม่ได้เป็นที่รู้กันเป็นเวลาอันยาวนาน เพราะการเมืองที่อิงอยู่กับชนชั้นนำของพรรคนั้น มีความลึกลับยิ่ง และภายใต้การนำของนายสีก็ยิ่งลับเข้าไปอีกแต่นายสีและพันธมิตรดูเหมือนได้ระดมกำลังในการวางกลยุทธ์ซึ่งปลูกฝังความคิดในการทำให้เขากลายเป็น แกนนำ และยังเห็นว่ามันเป็นการทดสอบที่สำคัญสำหรับความภักดีของสมาชิก พวกเขาเตรียมพร้อมสำหรับตำแหน่งนี้ตั้งแต่ต้นปี เมื่อผู้นำท้องถิ่นหลายสิบคนได้ยกย่องนายสีให้เป็นผู้นำแกนหลักด้วยท่าทียกยอปอปั้นร่วมกันเมื่อไม่นานมานี้ เจ้าหน้าที่ของรัฐบางคนรื้อฟื้นการรณรงค์ในการยกย่องและการเรียกร้องให้มี ความภักดีอย่างสุดจิตสุดใจ ต่อนายสีและเข้าปกป้อง อำนาจโดยเด็ดขาด ของเขาในฐานะผู้นำ อาทิตย์นี้ พีเพิลส์ฟอรั่มซึ่งเป็นนิตยสารของพรรคคอมมิวนิสต์กล่าวว่า มีความคาดหวังอย่างสูงต่อนิยามที่ลึกซึ้งกว่าเดิมต่อสถานะการเป็นแกนหลักของเลขาธิการสี จิ้นผิง นายหลี่ หงฉ่ง ผู้เมื่อไม่นานมานี้ได้รับการแต่งตั้งโดยนายสีเพื่อเป็นเลขาธิการพรรคคอมมิวนิสต์ประจำเมืองเทียนจิน ซึ่งเป็นเมืองท่าตอนเหนือที่สำคัญได้มีความกระตือรือร้นอย่างยิ่งในการยกย่องท่านผู้นำแกนนำของศูนย์กลางพรรค คือ ท่านเลขาธิการสี จิ้นผิง นายหลีประกาศในหนังสือพิมพ์ เทียนจิน เดลลี ก่อนคำประกาศของกรรมการกลางเสียอีก การปกป้องแกนนำและอำนาจของแกนนำคือความสนใจสูงสุดของทั้งพรรค ทั้งประเทศ และชาติแต่แม้คำยกย่องนั้นก็ยังขาดการอนุญาตอย่างเป็นทางการจากคณะกรรมการกลางซึ่งจัดการประชุมที่โรงแรมสไตล์โซเวียต ซึ่งเปิดบริการในปี 1964 ณ ที่นั้น นายสียังได้การยอมรับให้วางระเบียบใหม่ 2 ชุด อันเกี่ยวกับชีวิตทางการเมืองของพรรค (คำนี้มาจาก political life ซึ่งหมายถึงความสัมพันธ์และกิจกรรมทางการเมืองของพรรค –ผู้แปล) และการควบคุมบริหาร ซึ่งจะช่วยมอบอำนาจในการลดทอนการทุจริตคอรัปชั่น และยังช่วยเพิ่มอำนาจจากข้างบนเหนือเจ้าหน้าที่และขยายอิทธิพลของพรรควิธีการของบรรดาผู้นำส่วนกลางของพรรค คือ การรักษาความกดดันอย่างสูงจากระดับบนสู่ล่าง ศาสตราจารย์หนี แห่งมหาวิทยาลัยเหรินหมินกล่าว และคุณต้องมีแกนหลักในการทำให้มันเกิดขึ้นได้แปลจากบทความของ คริส บักเลย์ จากเว็บไซต์นิวยอร์กไทมส์ชื่อภาษาอังกฤษคือ (พรรคคอมมิวนิสต์ประกาศให้นายสี จิ้นผิง เป็นผู้นำ แกนหลัก)
 ประธานาธิบดีสี จิ้นผิง ของจีน ได้รับการยกสถานะอย่างยิ่งใหญ่ ในวันพฤหัสบดีที่ผ่านมา (วันที่ 27 ตุลาคม -ผู้แปล) เมื่อที่ประชุมของพรรคคอมมิวนิสต์ยกให้เขาเป็นผู้นำ แกนหลัก
บทความแปล,อรรถสิทธิ์ เมืองอินทร์